Drie sterf toe bakkie koei tref - Maroela Media
Drie mense is dood en vier beseer toe twee bakkies Saterdagmiddag in Meyerton, Gauteng, gebots het.
Ineke van Huyssteen, woordvoerder van ER24, het gesê die botsing het by die aansluiting van Weilbackweg en Bokkie Delportstraat plaasgevind.
“Na wat verneem word, het een van die bakkies ŉ koei getref waarna dit ŉ ander bakkie reg van voor getref het,” het Van Huyssteen gesê.
“Paramedici het teen 12:47 by die toneel opdaag het en een van die bakkies op sy dak in die pad aangetref. Die ander bakkie het aan die kant van die pad tot stilstand gekom.”
Volgens Van Huyssteen is twee mense se liggame in die wrak van die bakkie wat omgeslaan aangetref. ŉ Ander persoon se liggaam is ŉ paar meter van dié bakkie aangetref. Al drie mense is op die toneel dood verklaar.
“Een persoon het ernstige beserings en drie ander geringe beserings opgedoen.”
Die pasiënt met ernstige beserings is met ER24 se Oneplan-helikopter na die Chris Hani Baragwanath-hospitaal geneem vir mediese behandeling.
Lees ook: [Opvolg] Meyerton-gru-ongeluk: Karstoeltjie red babatjie
Baie jammer vir die tragedie . Volgens my was dit in n woonbuurt met laer spoedbeperkings. Is ek reg?
Wat is daar om te ondersoek? Almal is dood. Die eienaar van die koei moet dalk se hoekom die dier in die pad was.
Zanel · 2 jare gelede
Ek my man en ons 4 maande oue baba was in die ander voertuig, wat regtig gebeur het is as volg, die drywer van die ander bakkie se bees waentjie het begin swing en toe veloor hy beheer oor sy bakkie waar hy in ons baan beland het, toe gebeur die ongeluk, 3 van sy beeste wat op die wa was is dood asgevolg van die botsing, die bees het nie die ongeluk veroorsaak nie, die ander 4 beeste wat oorleef het is die veld in. Jammer vir al die lewens wat veloor is..
Elma zimny · 2 jare gelede
Dankie vir jou inligting, mensdom geneig om eie afleidings te maak wat dan gewoonlik verkeerd is
Baie bly jy kan hier n boodskap tik Zanel. Baie sterkte vir jou en jou gesin ek bid dat julle vinnig sal herstel geestelik en liggaamlik.
Ek wonder hoeveel beeste was daar. Was die vrag binne die bakkie se toegelate sleepvermoeĕ.